Slått bevisstløs - ble mattegeni
Er en autistisk person med savantsyndrom. Ifølge Wikipedia har savanter både en utviklingspsykologisk eller en mental hemmelse, og samtidig ekstraordinære mentale ferdigheter. Det er bare mellom 50 og 100 personer i hele verden som er anerkjente som autistiske savanter. Savanter kan ofte huske detaljer, som tall, eller ha fotografisk minne. Man vet ikke sikkert hvorfor noen blir autistiske savanter. Det kan være genetisk betinget eller skyldes en skade i hjernen. Man skiller mellom klassiske savanter, som er født med savantsyndrom, og folk som har blitt savanter senere i livet. Kilde: Wikipedia og Sydney Morning Herald - Dette viser oss at helt vanlige folk har uante ferdigheter, sier Berit Brogaard, direktør på Brogaard laboratoriet på universitetet i Miami til New York Post. Tirsdag kommer han med boken «Struck by genius: How a brain injury made me a mathematical marvel». Som ung fullførte ikke Padgett college og begynte i stedet å jobbe i farens møbelbutikk, skriver The Telegraph. Slått ned 13. september 2002 var Padgett en vanlig mann, på vei til en karaokebar ved huset sitt. Ifølge Padgett ble han angrepet av to menn bakfra, ranet og slått bevisstløs. Han ble sendt til sykehus, men sendt hjem samme natt, skriver The Daily Mail. Da han våknet opp på morgenen, skal han ha begynt å se ting han ikke hadde lagt merke til før. Han sier han så spesielle linjer på badet som han aldri hadde lagt merke til før. - Først ble jeg satt ut og bekymret, men det var så vakkert at jeg bare sto i tøflene mine og stirret, sier han til New York Post. Begynte å tegne Han sluttet i jobben, og begynte å studere matematikk og fysikk og begynte å tegne ekstremt detaljerte, geometriske bilder, som hadde utgangspunkt i Pi. Han skal også ha forandret personlighet - han ble mer introvert, nektet folk å komme på besøk og fikk angst for bakterier. Han visste ikke hva som hadde skjedd før han så en BBC-dokumentar om en autistisk savant - og skjønte at han hadde samme syndrom. - Jeg tror jeg er et levende bevis på at disse kreftene ligger latent i oss alle, skriver Padgett i boken sin. - Hvis det kunne skje med meg, så kan det skje med alle. Ifølge eksperter skal det bare være 40 personer som har savantsyndromet i hele verden. Padgett kontaktet Darold Treffert, en ekspert på såkalt savantisme, og fikk diagnosen savant syndrom. I 2011 reiste han også til Finland for å bli undersøkt av Berit Brogaard, som nå er direktør ved et laboratorie ved Universitetet i Miami. Hun undersøkte hjernen hans og fant ut at det var større aktivitet på den venstre siden, som styrer matematikk, enn på den høyre siden. - Savantsyndromet er utviklingen av en spesiell ferdighet, som kan bli matematisk, romlig eller autistisk, som utvikler seg i en ekstrem grad som på en måte gjør en person til et supermenneske, forklarte Brogaard til ABC News i 2012. Hatet lyd - ble pianogeni Wikipedia beskriver en autistisk savant som en person som både har en graverende utviklingspsykologsk eller mental hemmelse og samtidig ekstraordinære ferdigheter. Ifølge en artikkel i Sydney Morning Herald, skiller man mellom klassiske savanter, som er født slik, og savanter som blir slik, som Padgett, eller Orlando Serrell, som noen kanskje har hørt om tidligere. Serrell ble truffet av en baseball på hodets venstre side da han bare var ti år gammel. I etterkant kan han si nøyaktig hvilken dag en spesiell dato falt på. Han kan også huske hva slags vær det var på gitte dager, og hva han har gjort de fleste dagene siden ulykken. Også jazzpianisten Matt Savage er en savant. Han ble diagnostisert med autisme da han var barn, og likte ikke lyder frem til han var seks år gammel. Da fikk han lydterapi og et piano, og da han var 14 ga han ut sitt syvende album.
Etter at to ranere slo Jason Padgett helseløs for tolv år siden, skal han ha våknet opp smartere enn noensinne.